[{"text_idx": "#000000", "text": "Hierau\u0306, la 23an de septembro al la Telegrama kanalo \u201cEsperanto-novaj\u0302oj\u201d ( alig\u0302is centa abonanto. C\u0302i tiu kanalo estis fondita la 13an de julio 2023 por diskonigi koncizajn Esperanto-novaj\u0302ojn, c\u0302efe el la c\u0302iutage aktualigata novaj\u0302retejo \u201cLa Ondo de Esperanto\u201d ("}, {"text_idx": "#000001", "text": "La 14a JES okazos en Storkow"}, {"text_idx": "#000002", "text": "JES \u2013 la Junulara E-Semajno \u2013 estas unu el la plej grandaj Esperanto-arang\u0302oj de la junularo. C\u0302iujare g\u0302i okazas c\u0302irkau\u0306 novjaro dum unu semajno, kutime en Germanio au\u0306 Pollando. G\u0302i okazos jam la 14an fojon."}, {"text_idx": "#000004", "text": "Ni invitas vin partopreni en la 20a Novjara Renkontig\u0302o (NR), kiu okazos de la 27a de decembro 2023 g\u0302is 3a de januaro 2024 (de merkredo g\u0302is merkredo) denove en Wiesbaden, 40 km okcidente de Frankfurto c\u0302e Majno en kiu ni jam trifoje kaj tre agrable kunestis jarfine. Refoje ni g\u0302uos agrablan etoson kun amikoj, konatoj kaj novuloj. Multaj denove estos el la meza generacio, kun au\u0306 sen kunuloj kaj infanoj; ni sincere bonvenigos homojn pli ag\u0302ajn kaj pli junajn."}, {"text_idx": "#000006", "text": "La 1-10an de septembro okazis la librobienalo en Rio-de-J\u0302anejro, Brazilo, la plej granda librofoiro de Latinameriko. C\u0302i-jare pli ol 600 mil homoj vizitis g\u0302in. La vicprezidanto de UEA, Fernando Maia Jr, c\u0302eestis en la Esperanto-budo kaj dividis kun ni, kiuj estas liaj impresoj kaj c\u0302u ni povas esperi, ke novaj aktivuloj aperos:"}, {"text_idx": "#000007", "text": "La 19an de septembro 2023 en Valencio forpasis"}, {"text_idx": "#000008", "text": "Augusto Casquero de la Cruz (1945-2023)"}, {"text_idx": "#000009", "text": "Esperanto-kurso por hispanparolantoj en 2023"}, {"text_idx": "#000010", "text": "En 2020, 2021 kaj 2022 UEA, pere de sia Amerika Komisiono, kaj Kolombia Esperanto-Ligo (KEL), kunlabore kun Hispana Esperanto-Federacio (HEF) kaj TEJO, realigis virtualajn Esperanto-kursojn por hispanparolantoj. Entute g\u0302is nun alig\u0302is pli ol 1500 lernintoj el 29 landoj. La kursoj estas senpagaj kaj celas komencantojn kaj progresantojn. C\u0302iu lernanto havas aliron al vasta materialo, parolsesioj, lerniloj kaj virtualaj lecionoj gviditaj de spertaj esperantistoj, kiuj volontule instruis la bazojn de la lingvo, prononcadon, historion kaj panoramon de la Esperanto-movado kaj aliajn temojn."}, {"text_idx": "#000012", "text": "Jam eblas alig\u0302i al la 4a Virtuala Kongreso de Esperanto (VK), kiu okazos de la 23a g\u0302is la 26a de novembro 2023: vk.esperanto.net/2023."}, {"text_idx": "#000013", "text": "La 4a VK estas organizata de UEA kaj teknike realigata de E@I. Kunrealigas kaj kunprizorgas la muzikan programon la eldonejo Vinilkosmo. G\u0302i estas senpaga por individuaj membroj (IM) de UEA, kiuj al g\u0302i alig\u0302os g\u0302is la 13a de novembro 2023."}, {"text_idx": "#000014", "text": "Esplorstipendio Marjorie Boulton al Cecilia Gialdini"}, {"text_idx": "#000017", "text": "La 15an de septembro 2023 Armel Amiot, Esperanto-artisto el Normandio (Francio), revenis por regali nin per la nova oficiala muzikvideo Nova g\u0302ojo el sia unua Esperanto albumeto Bang\u0302o Esperanto. Spektu g\u0302in en la Jutuba kanalo de Vinilkosmo: "}, {"text_idx": "#000018", "text": "C\u0302u vi volas trapasi Esperanto-ekzamenon rete en 2024?"}, {"text_idx": "#000019", "text": "La unulingvaj Esperanto-ekzamenoj de UEA lau\u0306 la Komuna Eu\u0306ropa Referenckadro (KER-ekzamenoj) estas unu el la plej gravaj servoj de UEA, realigataj de sia KER-Ekzamena Centro (KER-EC), kunlabore kun la Akademio de Esperanto kaj la retejo Edukado.net. Ili ekzistas en la niveloj B1, B2, C1 kaj C2 kaj eblas ilin trapasi surloke, en specifaj okazoj, au\u0306 rete, lau\u0306 specifa kalendaro. Por la jaro 2024 KER-EC planas retajn ekzamenojn je c\u0302iuj niveloj. Ankorau\u0306 ne estas certe pri surlokaj ekzamenoj. Pro tio tre gravas, ke interesatoj respondu enketon, per kiu eblas indiki sian interesig\u0302on trapasi la ekzamenon rete. La respondoj al la enketo povas influi la elekton de la ekzamenperiodo. La enketilo por la jaro 2024 jam disponeblas c\u0302e Edukado.net kaj UEA bonvenigas interesatojn g\u0302in respondi: "}, {"text_idx": "#000021", "text": "Ekde registaroj g\u0302is ordinaraj civitanoj, ni c\u0302iuj devas decidi pri paco. La c\u0302i-jara temo por la Tago de Paco estas \u201cAgado por paco: Nia ambicio por la Celoj por Dau\u0306ripova Evoluigo\u201d. Por atingi tiujn Celojn ni bezonas pacon; samtempe la Celoj proponas bazon por dau\u0306ripova paco inter popoloj kaj homoj."}, {"text_idx": "#000022", "text": "La Tago de Paco estas okazo por unuig\u0302i cele al plifortigo de kulturo de paco. En tiu tago ni petas observon de batalhalto en militoj kaj konfliktoj cele al senperforta solvo de malakordoj. Ni rekonsideru militajn solvojn al disputoj kaj ni subtenu pacon, surbaze de homaj rajtoj kaj malferma dialogo trans lingvaj baroj, kiel pli bonan solvon."}, {"text_idx": "#000024", "text": "Kandidatig\u0302u kaj organizu kune kun Tutmonda Esperantista Junulara Organizo (TEJO) la 81an Internacian Junularan Kongreson (IJK) en via lando en 2025! Dau\u0306rigu la longdau\u0306ran tradicion de la plej granda kaj mojosa internacia evento de la mondo: la IJK! C\u0302u vi s\u0302atus kunlabori kun TEJO por okazigi la IJK-n? Anoncu vin!"}, {"text_idx": "#000026", "text": "Geamikoj, en BK-2023 ni havis la duan plej altan partoprenon en la BK-historio, nome 180 konkursaj\u0302ojn, t. e. nur 6 verkojn malpli ol en la rekorda jaro 2021, kaj 7 verkojn pli ol pasintjare. La konkursaj\u0302oj venis el 31 landoj kaj tiel el veteranaj agnoskitaj plumoj, kiuj donas prestig\u0302on al BK, kiel el novaj valoraj beletremuloj, kiuj donas promesplenan perspektivon al la panoramo de la Esperanto-literaturo."}, {"text_idx": "#000027", "text": "La dua NaturAmika KulturSemajno en Esperanto (NAKSE), kiu okazos la 1-7an de oktobro 2023 en Rozoj (Costa Brava), proponas tre ric\u0302an programon, kulture gastronomie naturamike. Du plentagaj ekskursoj kongruos kun interesaj programeroj, interalie vizito de historia arkivo proksime al G\u0302irono, tuj post la vendreda seminario dedic\u0302ita al bibliotekoj, gvidota de Rube\u0300n Ferna\u0301ndez kaj Bernhard Tuider."}, {"text_idx": "#000029", "text": "Universala Esperanto-Asocio (UEA) preparis malfermitajn enketilojn por konatig\u0302i kun ideoj kaj impresoj de esperantistoj, c\u0302u membroj c\u0302u nemembroj de UEA, pri la movado kaj la Asocio. La enketiloj estis konstruitaj tiel, ke por respondi oni devas bezoni malpli ol 10 minutojn. La c\u0302efan parton eblas rapide respondi nur per klakoj, sed ankau\u0306 eblas pli detale (nedevige) komenti. La partopreno de c\u0302iuj utilos por doni bazon por la lastaj konsideroj pri la strategio de UEA."}, {"text_idx": "#000030", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000031", "text": "Demonstraj versioj de \u201cLa Ondo\u201d"}, {"text_idx": "#000032", "text": "Musklaku la kovrilon por legi pliajn informojn."}]